Diari Oficial de la Generalitat Valenciana


Sumari del DOGV 607, del 12-06-1987 (1987/809041)

RESOLUCIÓ de 26 de maig de 1987, de la Direcció General de la Producció Agrària de la Conselleria d'Agricultura i Pesca, per la qual es modifiquen determinats aspectes en l'aplicació del programa de mesures d'estímul i suport a l'adquisició i utilització en règim cooperatiu de maquinaria i altres mitjans de producció.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   607

Data del DOGV
:   12-06-1987

Secció del DOGV
:   ALTRES DISPOSICIONS

Número del document
:   1987/809041


Data del document
:   26-05-1987

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 26 de maig de 1987, de la Direcció General de la Producció Agrària de la Conselleria d'Agricultura i Pesca, por la qual es modifiquen determinats aspectes en l'aplicació del programa de mesures d'estímul i suport a l'adquisició i utilització en règim cooperatiu de maquinària i altres mitjans de producció.  
L'Ordre del Ministeri d'Agricultura, Pesca i Alimentació, de 26 de juliol de 1983 (BOE de 8 de setembre), estableix les normes generals per a la concessió d'ajudes al programa d'adquisició i utilització en règim cooperatiu de maquinària i al tres mitjans de producció.   
La Resolució de 15 d'octubre de 1983, d'aquesta Direcció General (DOGV de 24 de novembre), regulava l'aplicació del programa en l'àmbit de la Comunitat Valenciana. Per l'experiència adquirida en el desenvolupament del programa i per tal d'adequar-lo als criteris i a les normes que se segueixen en les diverses actuacions en l'àmbit de la CEE, cal actualitzar determinats aspectes amb la finalitat d'aconseguir una major utilització en comú dels mitjans de producció emprats en la nostra agricultura.   
En atenció d'aquests motius i fent ús de les facultats que tinc atribuïdes, he resolt:  
Primer  
Les adquisicions i inversions objecte de subvenció i els percentatges a aplicar seran els següents:   
a) Adquisició de maquinària agrícola, ramadera o forestal: a zones desfavorides, fins al 30%; a les zones restants, fins al 22,50%.   
b) Inversions o adquisicions a edificacions, instal·lacions o equipaments per a subministrament, emmagatzematge, conservació, aplicació, control de qualitat, processament o elaboració en comú de:   
- Pinsos, altres productes alimentaris i subproductes agro-industrials per a la ramaderia.   
- Fertilitzants.   
- Productes fitosanitaris i zoosanitaris.   
- Altres mitjans de producció.   
S'aplicaran els percentatges següents:   
- Adquisició d?equipaments mobles : a zones desfavorides, fins al 30%; a les zones restants fins al 33,75%.   
- Adquisició d'equipaments immobles, instal·lacions i edificacions: a zones normals, fins al 33'75%; a zones desfavorides, fins al 40%.   
c) Altres inversions o adquisicions en mitjans de producció agrària no especificats i a judici d'aquesta Direcció General, fins al 20%.   
Segon  
Es consideraran zones desfavorides les incloses a la directiva del Consell de la CEE de 14 de juliol de 1986 (Diari Oficial de les Comunitats Europees de 24 de setembre).   
Tercer  
Tindran caràcter preferent aquelles sol·licituds que reunesquen aquestes característiques:   
a) Les que suposen el foment de l'associacionisme agrari i, especialment, les presentades per agrupacions legals en què participen un nombre elevat d'agricultors de la localitat.   
b) Les que originen la creació de nous llocs de treball.   
c) Les que promoguen o orienten una ordenació de cultius nova, d'acord amb les normes assenyalades per altres programes d'aquesta Direcció General.   
d) Les que suposen reducció en els costs de producció, foment de la mecanització, estalvi energètic o millora de la qualitat en l'ús dels mitjans de producció.   
Quart  
El termini màxim per dur a terme les adquisicions i inversions a què es refereix aquesta Resolució, serà de nou mesos comptats a partir de la data de concessió de l'ajuda per aquesta Direcció General. En el cas d'impossibilitat de compliment del termini assenyalat, caldrà sol·licitar, per escrit, la prorroga, a la Direcció de Producció Vegetal que corresponga.   
Cinquena  
Queden derogats tots els punts de la Resolució de 15 d'octubre de 1983 que s'oposen a allò que assenyala aquesta Resolució.   
Sisena  
Aquesta Resolució entrarà en vigor l'endemà de la publicació en el Diari Oficial de la Generalitat Valenciana.   
València, 26 de maig de 1987.-El Director General de la Producció Agrària: Gonzalo Casanova López.